***Legalacts порталына орналастыру үшін №2 қосымша***

**«Жеке тұлғаның салық берешегіне байланысты шешімдер нысандарын белгілеу туралы» Қазақстан Республикасы Қаржы министрі бұйрығының жобасы**

|  |  |  |
| --- | --- | --- |
| **1** | **НҚА жобасының атауы (НҚА түрін көрсете отырып)** | «Жеке тұлғаның салық берешегіне байланысты шешімдер нысандарын белгілеу туралы» Қазақстан Республикасының Қаржы Министрі бұйрығының жобасы. |
| **2** | **Әзірлеуші мемлекеттік орган** | Қазақстан Республикасының Қаржы министрлігі |
| **3** | **НҚА жобасын әзірлеу үшін негіздер (тиісті НҚА немесе тапсырмаға сілтеме жасай отырып (бар болса))** | Бұйрық жобасы Қазақстан Республикасының Салық кодексінің  49-бабы 4-тармағын, 83-бабы 1-тармағының 8) тармақшасын және 190-бабының 2 және 4-тармақтарын іске асыру мақсатында әзірленді. |
| **4** | **НҚА жобасының қысқаша мазмұны, негізгі ережелердің сипаттамасы** | Қазақстан Республикасының жаңа Салық кодексін іске асыру мақсатында салық төлеуші шекті мөлшерден асатын сомада салық берешегін өтемеген кезде салық міндеттемесінің орындалуын қамтамасыз ету тәсілдерін және (немесе) салық төлеушіге салық берешегін мәжбүрлеп өндіріп алу шараларын қолдануды көздейтін **жеке тұлғалардың салық берешегіне байланысты мемлекеттік кірістер органдары шешімдерінің нысандары белгіленеді**. |
| **5** | **Күтілетін нәтижелердің нақты мақсаттары мен мерзімдері** | Жобаның мақсаты Қазақстан Республикасы жаңа Салық кодексінің 83-бабы 1-тармағының 8) тармақшасын және 190-бабы 2 және 4-тармағын іске асыру, атап айтқанда **салықтық міндеттеменің орындалуын қамтамасыз ету тәсілдерін және (немесе) мәжбүрлеу шараларын қолдануды көздейтін жеке тұлғалардың салықтық берешегіне байланысты** **мемлекеттік кірістер органы шешімдерінің нысанын белгілеу** болып табылады.  Күтілетін нәтиже **берешекті төмендету және бюджеттің кіріс бөлігін толтыру, сондай-ақ салық төлеушілерді мемлекеттік кірістер органдары тарапынан мәжбүрлеп өндіріп алу шараларын қолданбай салықтық берешегін дербес өтеуге ынталандыру болып табылады**. |
| **6** | **НҚА жобасы қабылданған жағдайда болжамды әлеуметтік-экономикалық, құқықтық және (немесе) өзге де салдар** | Аталған НҚА **салық міндеттемесінің орындалуын қамтамасыз ету тәсілдерін және (немесе) салық берешегін мәжбүрлеп өндіріп алу шараларын қолдануды** **көздейтін жеке тұлғалардың салық берешегіне байланысты мемлекеттік кірістер органдары шешімдерінің нысанын белгілеу** үшін әзірленген, осыған байланысты әлеуметтік- экономикалық, құқықтық және өзге де салдарлар **жоқ.** |